ai4bharat/Pralekha huggingface dataset:
रक्षा मंत्रालय
आईएनएएस 325 को भारतीय नौसेना में शामिल किया गया
भारतीय नौसेना वायु स्क्वाड्रन   325 को 31 मई, 2022 को अंडमान और निकोबार कमान  के पोर्ट ब्लेयर स्थित आईएनएस उत्क्रोश में आयोजित एक प्रभावशाली समारोह के दौरान भारतीय नौसेना में शामिल की गई। यह स्वदेश निर्मित एएलएच एमके III विमान का परिचालन करती है। इस अवसर पर अंडमान और निकोबार के कमांडर-इन-चीफ लेफ्टिनेंट जनरल अजय सिंह मुख्य अतिथि थे। नई शामिल की गई इस इकाई ने 2022 की शुरुआत में पहली बार अंडमान द्वीप समूह के ऊपर उड़ान भरी थी और इसे आधिकारिक तौर पर 28 जनवरी, 2022 को शामिल किया गया था। यह भारतीय नौसेना में शामिल की गई दूसरी एएलएच एमके III स्क्वाड्रन है।
इस महत्वपूर्ण अवसर पर लेफ्टिनेंट जनरल अजय सिंह ने एक सभा को संबोधित किया और आईएनएस उत्क्रोश को बधाई दी। उन्होंने हालिया राष्ट्रीय संकट के दौरान भारतीय सशस्त्र बलों की भूमिका पर जोर दिया और भारत व विदेशों में राहत कार्यों सहित हाल के वर्षों में एएलएच की उत्कृष्ट सेवा को रेखांकित किया।
उन्होंने हवाई स्टेशन के प्रयासों की भी सराहना की और कहा कि विशिष्ट सैन्य उपलब्धि को देखना वास्तव में एक सम्मान और सौभाग्य की बात है। एएनसी में एएलएच एमके III के जुड़ने से इसकी निगरानी और लंबी दूरी की एसएआर क्षमताओं में काफी बढ़ोतरी होगी। यह विमान न केवल क्षेत्र में सैन्य क्षमताओं को मजबूत करेगा, बल्कि किसी भी समय स्थानीय प्रशासन को सहायता प्रदान करने में सक्षम होगा।
अत्याधुनिक मल्टी रोल  हेलीकॉप्टर का निर्माण और विकास बेंगलुरू स्थित हिंदुस्तान एयरोनॉटिकल लिमिटेड  ने किया है। यह आत्मानिर्भर भारत के मिशन का प्रतीक है और भारत की रणनीतिक उपस्थिति को बढ़ावा देने के लिए इस क्षेत्र में हमारे समुद्री हितों की रक्षा करने में सहायता करता है।
इस स्क्वाड्रन का नाम शिकार करने वाली निशाचर पक्षी, 'ईगल आउल ' से लिया गया है। चील के अवलोकन व निगरानी की गहरी दृष्टि सेंसर का प्रतीक है और हेलीकॉप्टर के उन्नत एवियोनिक्स  उल्लू के निशाचर कौशल की तरह हैं, जो विमान की रात्रि दृष्टि क्षमताओं को दर्शाता है।
ये हेलीकॉप्टर नवीनतम पीढ़ी के एवियोनिक्स और रोल इक्विपमेंट के साथ आते हैं। वे मुख्य रूप से लंबी दूरी की एसएआर और समुद्री टोह की भूमिका में उपयोग के लिए हैं। इसके अलावा इनका उपयोग द्वीपों में मानवीय सहायता और आपदा राहत के लिए भी किया जा सकता है। इस हेलीकॉप्टर में एक निगरानी रडार, ईओ/एफएलआईआर, होमर, उच्च-तीव्रता वाली सर्चलाइट और एयर एम्बुलेंस भूमिका के लिए एक हटाने योग्य चिकित्सा गहन देखभाल इकाई है।
एएलएच स्क्वाड्रन को सेवा में शामिल करना विशाल अंडमान और निकोबार द्वीप समूह के सुदूर क्षेत्रों में हमारे द्वीपवासियों और प्रशासन की सहायता करने की क्षमता बढ़ाने की दिशा में एक बड़ा कदम है। यह बहु-उपयोगी विमान इस क्षेत्र में भारतीय सशस्त्र बलों की सैन्य शक्ति को प्रमुखता से बढ़ाने का काम करेगा।
इस स्क्वाड्रन की कमान कमांडर अविनाश कुमार शर्मा के पास है, जो एक अत्यधिक कुशल और अनुभवी पायलट हैं। वे चेतक, यूएच -3 एच और एएलएच हेलीकॉप्टरों पर 2300 घंटे से अधिक की उड़ान भर चुके हैं। उन्होंने 17 वर्षों से अधिक की विशिष्ट सेवा प्रदान की है।
सूचना और प्रसारण मंत्रालय
भारत देख रहा दूरदर्शन, कोरोना से लड़ रहा भारत
लॉकडाउन के दौरान डीडी नेशनल और डीडी भारती पर अपने पुराने प्रतिष्ठित धारावाहिकों के फिर से प्रसारण के साथ, दूरदर्शन ने फिर से भारतीयों के दिल में राष्ट्रीय प्रसारक के रूप में अपनी स्थिति मजबूत कर ली है।
ब्रॉडकास्ट ऑडियंस रिसर्च काउंसिल इंडिया  की हालिया रिपोर्ट के अनुसार दूरदर्शन ने पुराने क्लासिक कार्यक्रमों को प्रसारित करके लोगों को घर पर खुद को रखने में मदद करने का अपना उद्देश्य हासिल किया है। बार्क के मुताबिक रामायण के पुन: प्रसारण ने 2015 के बाद से एक हिंदी जीईसी शो के लिए उच्चतम रेटिंग हासिल की है।
कोविड-19 के प्रकोप से निपटने के लिए 21 दिनों के लिए देशव्यापी लॉकडाउन के मद्देनजर, लोक सेवा प्रसारक ने 80 के दशक के पौराणिक धारावाहिकों- ‘रामायण’ और 'महाभारत’ को फिर से प्रसारित करने का फैसला किया है। इन पौराणिक धारावाहिकों के पुन: प्रसारण के लिए सार्वजनिक रूप से मांग की गई थी। यह निर्णय दर्शकों को घर पर आकर्षक मनोरंजन मुहैया कराने के लिए लिया गया था। इसी तरह, सार्वजनिक मांग के आधार पर, लोक प्रसारक ने महाभारत के साथ अपने कुछ अन्य प्रसिद्ध धारावाहिकों मसलन शक्तिमान, श्रीमन श्रीमती, चाणक्य, देख भाई देख, बुनियाद, सर्कस और ब्योमकेश बख्शी को डीडी नेशनल पर भी पेश किया है। साथ ही डीडी भारती पर अलिफ लैला और उपनिषद गंगा का भी प्रसारण किया जा रहा है।
डीडी नेशनल पर 28 मार्च 2020 से दोनों पौराणिक धारावाहिकों- ‘रामायण’ और 'महाभारत’ का प्रसारण किया गया था। दोनों पौराणिक धारावाहिकों के दो एपिसोड रोज प्रसारित किए जा रहे हैं। इनके प्रसारण के शुरू होते ही सोशल मीडिया पर बड़े बड़े हस्तियों ने इस फैसले की तारीफ की। प्रसारण के बाद इन प्रतिष्ठित धारावाहिकों के सभी स्टार कलाकारों ने दूरदर्शन के प्रयासों की प्रशंसा करते हुए अपने स्वयं के वीडियो और टिप्पणियां पोस्ट करना शुरू कर दिया है और लोगों से उन्हें फिर से टेलीविजन पर देखने की अपील की है। डीडी नेशनल पर रोजाना सुबह 9 बजे और रात में 9 बजे 'रामायण' का बिना दोहराव के प्रसारण होता है। इसी तरह दूरदर्शन पर 'महाभारत' रोजाना दिन में 12 बजे और शाम 7 बजे प्रसारित होता है। डीडी नेशनल पर दोपहर में मनोरंजक धारावाहिकों का दौर शुरू होता है। दोपहर बाद 3 बजे सर्कस, 4 बजे श्रीमान श्रीमती, 5 बजे बुनियाद का प्रसारण होता है। इसी तरह शाम में 6 बजे देख भाई देख, 8 बजे शक्तिमान, 9 बजे रामायण और रात में 10 बजे चाणक्य प्रसारित होता है। डीडी भारती पर सुबह 10.30 बजे आलिफ लैला और शाम 6 बजे उपनिषद गंगा का प्रसारण किया जाता है।
दूरदर्शन के पुराने कार्यक्रमों में दिलचस्पी और संभावित दर्शकों की महत्वपूर्ण वृद्धि ने भारत के सार्वजनिक ब्रॉडकास्टर को देशव्यापी लॉकडाउन को सफल बनाने के लिए अपनी जिम्मेदारी का निर्वहन करने में सक्षम बनाया है।
एएम/वीएस
(Visitor Counter : 253
वित्त मंत्रालय
संपरिवर्तन अधिसूचना सं. 33/2023–सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त शक्तियों का प्रयोग करते हुए, अधिसूचना सं. 29/2023–सीमाशुल्क  दिनांक 20 अप्रैल, 2023 को अधिक्रांत करते हुए, ऐसे अधिक्रमण से पूर्व की गई अथवा किए जाने से लोप की गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद्द्वारा निर्धारित करता है कि इसके साथ संलग्न अनुसूची-I और अनुसूची-II में से प्रत्येक के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में संपरिवर्तन और भारतीय मुद्रा के विदेशी मुद्रा में संपरिवर्तन की विनिमय दर 05 मई, 2023 से वह होगी जो आयातित माल और निर्यातित माल के संबंध में उक्त धारा के उद्देश्य के लिए उसके कॉलम  में दी गई तत्संबंधी प्रविष्टि में उल्लिखित है: -
अनुसूची-I
|
|
क्र.सं.
|
|
विदेशी मुद्रा
|
|
भारतीय रू. के समतुल्य विदेशी मुद्रा की एक इकाई की विनिमय दर
|
|

|
|

|
|
-
|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डालर
|
|
55.90
|
|
53.50
|
|
2.
|
|
बहरीनी दीनार
|
|
223.55
|
|
210.20
|
|
3.
|
|
कनाडियन डालर
|
|
61.15
|
|
59.10
|
|
4.
|
|
चीनी युवान
|
|
12.00
|
|
11.70
|
|
5.
|
|
डेनिश क्रोनर
|
|
12.35
|
|
11.95
|
|
6.
|
|
यूरो
|
|
92.20
|
|
89.00
|
|
7.
|
|
हांग कांग डालर
|
|
10.60
|
|
10.25
|
|
8.
|
|
कुवैती दीनार
|
|
275.55
|
|
259.05
|
|
9.
|
|
न्यूजीलैंड डालर
|
|
52.40
|
|
50.05
|
|
10.
|
|
नॉर्वेजियन क्रोनर
|
|
7.75
|
|
7.50
|
|
11.
|
|
पाउण्ड स्टर्लिंग
|
|
104.55
|
|
101.15
|
|
12.
|
|
कतरी रियाल
|
|
23.15
|
|
21.60
|
|
13.
|
|
सऊदी अरबियन रियाल
|
|
22.50
|
|
21.10
|
|
14.
|
|
सिंगापुर डालर
|
|
62.60
|
|
60.55
|
|
15.
|
|
साउथ अफ्रीकन रैंड
|
|
4.65
|
|
4.35
|
|
16.
|
|
स्वीडिश क्रोनर
|
|
8.10
|
|
7.85
|
|
17.
|
|
स्विस फ्रैंक
|
|
94.40
|
|
90.80
|
|
18.
|
|
तुर्की लीरा
|
|
4.30
|
|
4.05
|
|
19.
|
|
यू. ए. इ. दिरहम
|
|
22.95
|
|
21.60
|
|
20.
|
|
यू. एस. डालर
|
|
82.60
|
|
80.85
अनुसूची-II
|
|
क्र.सं.
|
|
विदेशी मुद्रा
|
|
भारतीय रू. के समतुल्य विदेशी मुद्रा की 100 इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
61.75
|
|
59.75
|
|
2.
|
|
कोरियाई वोन
|
|
6.4
|
|
6
प्रधानमंत्री कार्यालय
प्रधानमंत्री श्री नरेन्द्र मोदी ने सऊदी अरब के क्राउन प्रिंस और प्रधानमंत्री के साथ टेलीफोन पर बातचीत की
राजनेताओं ने कई द्विपक्षीय, बहुपक्षीय और वैश्विक मुद्दों की समीक्षा की
प्रधानमंत्री ने सूडान से जेद्दा के रास्ते भारतीय नागरिकों को वापस लाने में सऊदी अरब की मदद के लिए क्राउन प्रिंस मोहम्मद बिन सलमान को धन्यवाद दिया
प्रधानमंत्री ने आगामी हज यात्रा के लिए अपनी शुभकामनाएं दीं
क्राउन प्रिंस मोहम्मद बिन सलमान ने भारत की वर्तमान में जारी जी20 अध्यक्षता को अपना पूर्ण समर्थन देने की बात कही
प्रधानमंत्री श्री नरेन्द्र मोदी ने आज सऊदी अरब के क्राउन प्रिंस और प्रधानमंत्री एचआरएच प्रिंस मोहम्मद बिन सलमान बिन अब्दुलअज़ीज़ अल सऊद के साथ टेलीफोन पर बातचीत की।
राजनेताओं ने द्विपक्षीय सहयोग के कई मुद्दों की समीक्षा की और आपसी हित के विभिन्न बहुपक्षीय और वैश्विक मुद्दों पर विचारों का आदान-प्रदान किया।
प्रधानमंत्री ने अप्रैल 2023 में सूडान से जेद्दा के रास्ते भारतीय नागरिकों को वापस लाने के दौरान सऊदी अरब के महत्वपूर्ण समर्थन के लिए क्राउन प्रिंस मोहम्मद बिन सलमान को धन्यवाद दिया। उन्होंने आगामी हज यात्रा के लिए अपनी शुभकामनाएं भी दीं।
क्राउन प्रिंस मोहम्मद बिन सलमान ने अभी चल रही जी20 अध्यक्षता के हिस्से के रूप में भारत की पहल को अपना पूर्ण समर्थन दिया और कहा कि वे अपनी भारत यात्रा के प्रति आशान्वित हैं।
दोनों राजनेता संपर्क में बने रहने पर सहमत हुए।
प्रधानमंत्री कार्यालय
प्रधानमंत्री ने पूर्वोत्तर में बिताये दिन की झलकियां साझा कीं
प्रधानमंत्री श्री नरेन्द्र मोदी ने कल पूर्वोत्तर में बिताये दिन की झलकियां आज साझा की हैं, जब वे मेघालय और नगालैंड में नई सरकार के शपथ ग्रहण समारोह में सम्मिलित हुये थे। आज वे त्रिपुरा में रहेंगे, जहां वे नई सरकार के शपथ ग्रहण समारोह में शिरकत करेंगे।
प्रधानमंत्री ने ट्वीट किया हैः
“पूर्वोत्तर में कल के विशेष दिन की झलकियां। आज त्रिपुरा में नई सरकार के शपथ ग्रहण समारोह में सम्मिलित होने के लिये वहां रहूंगा।”
एमजी/एमएस/एआर/एकेपी
(
सड़क परिवहन एवं राजमार्ग मंत्रालय
श्री गडकरी ने वाहन निर्माताओं से ईंधन के लचीले विकल्पों का उपयोग करने वाले स्वदेशी वाहनों का निर्माण करने को कहा
एसआईएएम प्रतिनिधिमंडल के साथ बैठक में बीएस VI सीएएफई चरण 2 के मानकों के कार्यान्वयन पर चर्चा की गई
केन्द्रीय सड़क परिवहन एवं राजमार्ग और सूक्ष्म, लघु एवं मध्यम उद्यम मंत्री श्री नितिन गडकरी ने कार निर्माताओं से फ्लेक्स इंजनों के स्वदेशी उत्पादन को प्राथमिकता देने का आग्रह किया हैताकि उनका उपयोग इथेनॉल जैसे वैकल्पिक ईंधन से चलने वाले वाहनों में किया जा सके। सोसाइटी ऑफ इंडिया ऑटोमोबाइल मैन्युफैक्चरर्स  से जुड़े कार निर्माताओं के एक प्रतिनिधिमंडल के साथ आज एक मुलाकात के दौरान केन्द्रीयमंत्री श्री गडकरीने कहा किदेश में इथेनॉल के आसानी से उपलब्ध होने और 70% से अधिक गैसोलीन की खपत दोपहिया वाहनों द्वारा किये जाने की वजह से फ्लेक्स ईंधन वाले वाहनों के लिए स्वदेशी तकनीक विकसित करने की जरुरत है।
बैठक में एसआईएएम द्वारा बीएस 6 सीएएफई द्वितीय चरण के विनियमों के कार्यान्वयन को 1 अप्रैल 2024 तक स्थगित रखने के अनुरोध को लेकर भी चर्चा हुई। कार निर्माताओं ने यह अनुरोध इस आधार पर किया है कि कार उद्योग अभी भी कोविडके प्रभाव से उबर ही रहा हैऔर उपभोक्ताओं की मांग धीमी है। कार निर्माताओं के इस अनुरोध पर विचार करने के लिए सहमत होते हुए, श्री गडकरी ने उन्हें यह स्पष्ट किया कि भारतीय ऑटोमोबाइल उद्योग में विश्वस्तरीय गुणवत्ता होनी चाहिएऔर यदि यह उद्योगवाहनों का निर्यात किये जाने वाले देशों में प्रदूषण विरोधी मानकों का अनुपालन कर रहा है, तो उनके द्वारा भारत में भी इन मानकों का अनुपालन किया जाना चाहिए।
केन्द्रीय मंत्री नेबीएस 6 सीएएफई द्वितीय चरण के विनियमों के कार्यान्वयन को स्थगित रखनेकी मांग पर अंतिम निर्णय लिए जाने से पहले कार निर्माताओं के प्रतिनिधिमंडल को अगले महीने बीएस VI चरण I मानकों को पूरा करने के लिए वाहन उद्योग द्वारा उठाए गए कदमों और बीएस VI सीएएफई चरण II मानकों की दिशा में आगे बढ़ने के वित्तीय निहितार्थों के बारे में एकविस्तृत अध्ययन के साथ आने को कहा है।
>>>>>>>
एमजी / एएम / आर
(Visitor Counter : 231
प्रधानमंत्री कार्यालय
प्रधानमंत्री ने पहली बार दिल्ली के बाहर अपना स्थापना दिवस मनाने के लिये सीआईएसएफ की सराहना की
प्रधानमंत्री श्री नरेन्द्र मोदी ने पहली बार दिल्ली के बाहर अपना स्थापना दिवस मनाने के लिये सीआईएसएफ की सराहना की है।
केंद्रीय गृहमंत्री श्री अमित शाह के एक ट्वीट को साझा करते हुये, प्रधानमंत्री ने ट्वीट कियाः
“पहली बार दिल्ली के बाहर अपना स्थापना दिवस मनाने के लिये मैं सीआईएसएफ की सराहना करता हूं। इस तरह के निर्णय शासन में सहभागिता की भावना बढ़ाते हैं।”
उपभोक्ता कार्य, खाद्य एवं सार्वजनिक वितरण मंत्रालय
केंद्र ने व्यापार सुगमता और सिले-सिलाये कपड़ों या होज़री की बिना पैकेज या खुली बिक्री में शर्तों के भार को कम करने के लिये विधिक माप विज्ञान  नियम, 2011 में संशोधन किया
संशोधन के तहत विधिक माप विज्ञान  नियम, 2011 के तहत छह आवश्यक घोषणाओं से सिले-सिलाये कपड़े या होज़री उद्योग को बिना पैकेज या खुली बिक्री के लिये छूट
उपभोक्ता के हितों की रक्षा के लिये उपभोक्ताओं के लिये प्रासंगिक केवल चार घोषणायें करनी होंगी
उपभोक्ता कार्य, खाद्य एवं सार्वजनिक वितरण मंत्रालय के अधीन उपभोक्ता कार्य विभाग को विभिन्न माध्यमों से यह प्रतिवेदन मिला था कि बिना पैकेज या खोलकर बेचे जाने वाले सिला-सिलाये कपड़ों या होज़री को विधिक माप विज्ञान  नियम, 2011 से छूट दी जाये। लिहाजा, उपभोक्ता कार्य विभाग ने विधिक माप विज्ञान   नियम, 2022 के जरिये बिना पैकेज या खोलकर बेचे जाने वाले सिला-सिलाये कपड़ों या होज़री को छूट प्रदान कर दी है, ताकि व्यापार करना सुगम हो तथा शर्तों का बोझ कम हो। इसके लिये इन छह घोषणाओं से छूट दी गई हैः
 वस्तुओं का आम/जेनेरिक नाम।
 पैकेज में रखी वस्तुओं के बारे में उनकी कुल तादाद को महिला या पुरुष की मानक इकाई या संख्या की इकाइयों के तहत घोषित करना। पैकेज में रखी वस्तुओं की कुल तादाद, उनमें कितने पुरुषों की इकाइयां हैं, कितनी महिलाओं की या कौन कितनी संख्या में है, इसके विषय में घोषणा करना।
 प्रति इकाई बिक्री की कीमत।
 निर्माण या पैकेज में रखने से पूर्व या आयात करने का महीना और वर्ष।
 समय के साथ अगर वस्तु उपयोग के लायक नहीं रहती, तो उसके विषय में तिथि, महीना और वर्ष की घोषणा, जिस समय के भीतर उसका उपयोग कर लिया जाये।
 उपभोक्ता सुविधा का नाम और पता।
अब उपभोक्ताओं के लिये केवल चार जरूरी घोषणायें दी जानी हैं, जो इस प्रकार हैं:
- निर्माता/मार्केटिंग करने वाले/ब्रांड स्वामी/आयातित उत्पादों के मामले में आयातक सहित मूल देश या निर्माता का नाम और पता।
 उपभोक्ता सुविधा का ई-मेल और फोन नंबर।
 एस, एम, एल, एक्सएल, एक्सएक्सएल और एक्सएक्सएक्सएल जैसे अंतर्राष्ट्रीय स्तर पर मान्य लिबास के माप संकेतों के साथ सेंटीमीटर या मीटर के रूप में विवरण देना होगा।
 अधिकतम खुदरा मूल्य।
उपभोक्ता कार्य विभाग ने जो अधिसूचना जारी की है, उसका उद्देश्य है उपभोक्ताओं के हितों से समझौता किये बगैर उन्हें जरूरी जानकारी देते हुये उद्योगों के लिये व्यापार को सुगम बनाना और शर्तों के बोझ को कम करना।
विज्ञान एवं प्रौद्योगिकी मंत्रालय
विज्ञान और प्रौद्योगिकी मंत्रालय के जैव प्रौद्योगिकी विभाग द्वारा लंबित मामलों के निपटान के लिए विशेष अभियान  के दौरान प्रमुख उपलब्धियां
विज्ञान और प्रौद्योगिकी मंत्रालय के जैव प्रौद्योगिकी विभाग ने 2 अक्टूबर 2022 से 31 अक्टूबर 2022 तक 'लंबित मामलों के निपटान के लिए विशेष अभियान'  के अंतर्गत सक्रिय रूप से भाग लिया और विभिन्न स्वच्छता गतिविधियों का संचालन किया। अभियान 17 स्थलों   में लागू किया गया था)। इन साइटों में अभियान का केंद्र अभिलेखों की समीक्षा और उन्हें नष्ट करना, स्थान खाली करने एवं भीतर  और बाहरी स्थानों के सौंदर्यीकरण, स्क्रैप के निपटान तथा स्वच्छता के लिए सर्वोत्तम प्रथाओं को अपनाने एवं उन्हें संस्थागत बनाने पर था।
विभाग द्वारा अभियान गतिविधियों की नियमित रूप से समीक्षा की गई। विभाग के सचिव ने कुछ अभियान स्थलों का भी दौरा किया और वहां की प्रगति की समीक्षा की। विभाग के सोशल मीडिया हैंडल में सफलता की कहानियां भी प्रेषित की गईं।
अभियान के अंतर्गत प्रमुख उपलब्धियां इस प्रकार हैं: -
43,000 से अधिक फाइलों की समीक्षा की गई और 35,326 फाइलों की छंटाई की गई।
सक्रिय प्रयासों के कारण 65,000 वर्ग फुट से अधिक स्थान खाली हुआ और
करीब 48 लाख रुपये मूल्य के कबाड़ का निस्तारण किया गया।
अभियान के दौरान अपनाई गई सर्वोत्तम प्रथाएं निम्नवत थीं :  डिजिटलीकरण पहल यानी एक ऐसे ई-पोर्टल के विकास और शुरुआत से संबंधित थीं, जो क्षेत्रीय जैव प्रौद्योगिकी केंद्र, फरीदाबाद, डीबीटी के एक स्वायत्त निकाय के छात्रों से संबंधित सभी शैक्षणिक मामलों को पूरा करती है,  ) अपशिष्ट से सम्पदा  की पहल जिसमें कचरे और कटे हुए कागजों  / अभिलेखों को पुन: प्रयोज्य कार्यालय स्टेशनरी के लिए पुनर्चक्रीकरण किया जाना है और  कार्यालय स्थानों की मशीनीकृत सफाई को संस्थागत बनाने के लिए किए गए प्रयास।
शिक्षा मंत्रालय
एनआईओएस पर स्पष्टीकरण
यह टाइम्स ऑफ इंडिया में दिनांक 03.03.2021 को "एनआईओएस टू टेक गीता, रामायण टू मदरसाज" शीर्षक से प्रकाशित समाचार के संदर्भ में है। इस समाचार में तथ्यों के साथ खिलवाड़ किया गया है, यह वास्तविकता से परे है और इसके पीछे दुर्भावनापूर्ण इरादा नजर आता है।
यहां पर स्पष्ट किया जाता है कि एनआईओएस मदरसों को एसपीक्यूईएम  के तहत मान्यता देता है। इस प्रावधान के अंतर्गत छात्रों को औपचारिक शिक्षा प्रणाली के विपरीत निश्चित विषय संयोजन की बंदिशों के बिना विभिन्न विषयों की पेशकश की जाती है। एनआईओएस द्वारा उपलब्ध कराए गए विषयों में से विषय संयोजन का चयन करना छात्र के विवेक पर निर्भर है।
लगभग 100 मदरसों को एनआईओएस से मान्यता मिली हुई है, जिनमें 50,000 छात्र पढ़ते हैं। इसके अलावा, एनआईओएस की निकट भविष्य में लगभग 500 और मदरसों को मान्यता देने की योजना है। ऐसा पूरी तरह से मदरसों की मांग के आधार पर ही किया जाएगा।
सहकारिता मंत्रालय
केंद्रीय गृह एवं सहकारिता मंत्री श्री अमित शाह कल नई दिल्ली में ग्रामीण सहकारी बैंकों के राष्ट्रीय सम्मेलन का उद्घाटन करेंगे
श्री नरेन्द्र मोदी के नेतृत्व में सरकार कृषि और ग्रामीण क्षेत्रों की तरक्की के लिए काम कर रही है और जैसे-जैसे कृषि बुनियादी ढांचे में सरकार का निवेश बढ़ रहा है, वैसे-वैसे सहकारी समितियों की भूमिका और क्षमता में भी विस्तार हो रहा है
केंद्रीय गृह और सहकारिता मंत्री श्री अमित शाह कल नई दिल्ली में सहकारिता मंत्रालय और राज्य सहकारी बैंकों के राष्ट्रीय संघ  द्वारा आयोजित ग्रामीण सहकारी बैंकों के एक दिवसीय राष्ट्रीय सम्मेलन के मुख्य अतिथि होंगे और सम्मेलन का उद्घाटन भी करेंगे। केंद्रीय सहकारिता राज्य मंत्री श्री बी.एल. वर्मा सम्मेलन के समापन सत्र को संबोधित करेंगे। इस अवसर पर सहकारिता मंत्रालय के सचिव श्री ज्ञानेश कुमार, एनएएफएससीओबी के चेयरमैन श्री कोंडुरु रविंदर राव और एनएएफएससीओबी के एमडी श्री भीमा सुब्रह्मण्यम भी उपस्थित रहेंगे।
श्री नरेन्द्र मोदी के नेतृत्व में सरकार कृषि और ग्रामीण क्षेत्रों की तरक्की के लिए काम कर रही है और जैसे-जैसे कृषि बुनियादी ढांचे में सरकार का निवेश बढ़ रहा है, वैसे-वैसे सहकारी समितियों की भूमिका और क्षमता में भी विस्तार हो रहा है।
भारत में अल्पकालिक सहकारी ऋण संरचना में 34 राज्य सहकारी बैंक, 351 जिला केंद्रीय सहकारी बैंक और 96,575 पैक्स शामिल हैं। राज्य सहकारी बैंकों के राष्ट्रीय संघ की स्थापना 19 मई, 1964 को राज्य और केंद्रीय सहकारी बैंकों के संचालन को सुविधाजनक बनाने तथा अल्पकालिक सहकारी ऋण संरचना के विकास के व्यापक उद्देश्य के साथ की गई थी। एनएएफएससीओबी अपने सदस्यों और उनके सहयोगियों/शेयरधारकों/मालिकों को उनकी उपलब्धियों को प्रदर्शित करने, उनकी चिंताओं पर ध्यान केंद्रित करने और उनके हितों को बढ़ावा देने के लिए एक साझा मंच प्रदान करता है।
केंद्रीय गृह एवं सहकारिता मंत्री श्री अमित शाह कुछ चुनिंदा राज्य सहकारी बैंकों/जिला केंद्रीय सहकारी बैंकों /पैक्स को परफॉरमेंस अवार्ड भी प्रदान करेंगे और 100 वर्षों की सेवा के लिए कुछ अल्पकालिक सहकारी ऋण संस्थानों को सम्मानित करेंगे। सम्मेलन में एनसीयूआई के अध्यक्ष, श्री दिलीप संघानी; आईसीए-एपी के अध्यक्ष और कृभको के चेयरमैन, डॉ. चंद्र पाल सिंह यादव, नेफेड के अध्यक्ष डॉ. बिजेंद्र सिंह तथा सहकारिता मंत्रालय के वरिष्ठ अधिकारी भी भाग लेंगे।
नीति आयोग
हिमालयन इंस्टीट्यूट ऑफ अल्टरनेटिव्स से लेह की गीतांजलि जे. अंगमो को नीति आयोग द्वारा वुमन ट्रांसफॉर्मिंग इंडिया अवार्ड्स के पांचवें संस्करण में सम्मानित किया गया
भारत की स्वतंत्रता के 75वें वर्ष में 75 महिलाओं को सम्मानित किया गया
हिमालयन इंस्टीट्यूट ऑफ अल्टरनेटिव्स से लेह की गीतांजलि जे. अंगमो नीति आयोग द्वारा वुमन ट्रांसफॉर्मिंग इंडिया के रूप में सम्मानित 75 महिलाओं में शामिल हैं।
राष्ट्र को 'सशक्त और समर्थ भारत' बनाने में महिलाएं लगातार अहम भूमिका निभाती रही हैं। विभिन्न क्षेत्रों में इन महिलाओं की उल्लेखनीय उपलब्धियों को मान्यता देते हुए नीति आयोग ने वुमन ट्रांसफॉर्मिंग इंडिया  अवार्ड्स की स्थापना की है।
भारत की स्वतंत्रता के 75 वर्ष मनाने के लिए आजादी का अमृत महोत्सव के हिस्से के रूप में इस वर्ष 75 महिलाओं को डब्ल्यूटीआई पुरस्कार प्रदान किए गए। अन्य पुरस्कार विजेताओं के बारे में अधिक जानने के लिए यहां क्लिक करें।
गीतांजलि जे. अंगमो, लेह। हिमालयन इंस्टीट्यूट ऑफ अल्टरनेटिव्स
हिमालयन इंस्टीट्यूट ऑफ अल्टरनेटिव्स, लद्दाख  दुनिया का ऐसा पहला कर्ता विश्वविद्यालय है, जो प्रासंगिक पाठ्यक्रम के माध्यम से अकादमिक, अनुसंधान और उद्यमिता को जोड़ता है। शिक्षा-शास्त्र वास्तविक जीवन के अनुभव के माध्यम से अनुभवात्मक रूप से संचालित होता है, और इसका दृष्टिकोण ट्रांस-डिसिप्लिनरी, समस्या का समाधान ढूंढनेवाला, आधुनिक तकनीक के साथ स्वदेशी ज्ञान का संयोजन करने वाला है। एचआईएएल की सह-संस्थापक, सीईओ और डीन के रूप में गीतांजलि अकादमिक विकास की अगुवाई करती है। इसमें नए स्कूलों और उत्कृष्टता केंद्रों की स्थापना, पाठ्यक्रम डिजाइन और विकास शामिल हैं। वह सफल शोध पायलटों को परामर्श कार्य और सतत एवं जिम्मेदार स्थानीय उद्यमों में बदलने के साथ-साथ इसके लिए फंड जुटाने की सुविधा भी मुहैया कराती है।
हिमालयन इंस्टीट्यूट ऑफ अल्टरनेटिव्स एक प्रासंगिक शैक्षिक अनुभव के साथ युवाओं और समुदायों को सशक्त बना रहा है।
प्रधानमंत्री कार्यालय
जलवायु महत्वाकांक्षी शिखर सम्मेलन में प्रधानमंत्री का संबोधन
(महामहिम,
यह शिखर सम्मेलन पेरिस समझौते की पांचवीं वर्षगांठ पर आयोजित हो रहा है, जो जलवायु परिवर्तन के खिलाफ हमारी लड़ाई में सबसे महत्वाकांक्षी कदम है। आज, जैसा कि हम अपनी नजरें और ऊपर करना चाह रहे हैं, तो हमें अतीत की ओर से भी अपनी दृष्टि को ओझल नहीं करना चाहिए। हमें न केवल अपनी महत्वाकांक्षाओं पर दोबारा विचार करना चाहिए बल्कि पहले से निर्धारित लक्ष्यों के संबंध में अपनी उपलब्धियों की भी समीक्षा करनी चाहिए। तभी हमारी आने वाली पीढ़ियों के लिए हमारी आवाजें विश्वसनीय हो सकती हैं।
महामहिम,
मुझे विनम्रतापूर्वक आपसे यह साझा करना है कि भारत न केवल पेरिस समझौते के अपने लक्ष्यों को प्राप्त करने के लिए सही दिशा में है, बल्कि वह अपेक्षाओं से अधिक उन्हें पार करने की राह में है। हमने 2005 के स्तर पर अपनी उत्सर्जन तीव्रता को 21 प्रतिशत तक कम कर दिया है। हमारी सौर क्षमता 2014 में 2.63 गीगावाट से बढ़कर 2020 में 36 गीगावाट हो गई है। भारत दुनिया में चौथी सबसे बड़ी नवीकरणीय ऊर्जा क्षमता वाला देश है।
यह 2022 से पहले 175 गीगावाट तक पहुंच जाएगी। और, हमारे पास अब एक और महत्वाकांक्षी लक्ष्य है- 2030 तक 450 गीगावाट की नवीकरणीय ऊर्जा क्षमता। हम अपने वनआच्छादित क्षेत्रों का विस्तार करने और जैवविविधता की रक्षा करने में सफल रहे हैं। और वैश्विक मंच पर भारत दो प्रमुख पहलों में अग्रणी रहा है:
अंतरराष्ट्रीय सौर गठबंधन, और
आपदा प्रतिरोधी अवसंरचना गठबंधन
महामहिम,
2047 में, भारत एक आधुनिक, स्वतंत्र राष्ट्र के तौर पर 100 वर्ष पूरे होने का जश्न मनाएगा। इस ग्रह के अपने सभी साथी निवासियों के लिए मैं आज एक महत्वपूर्ण संकल्प व्यक्त करना चाहता हूं। 100 साल का भारत न केवल अपने लक्ष्यों को पूरा करेगा, बल्कि आपकी अपेक्षाओं से भी आगेनिकलेगा।
धन्यवाद।
महिला एवं बाल विकास मंत्रालय
प्रधानमंत्री राष्ट्रीय बाल पुरस्कार की अंतिम तिथि 31 अक्टूबर, 2022 तक बढ़ाई गई
महिला एवं बाल विकास मंत्रालय ने प्रधानमंत्री राष्ट्रीय बाल पुरस्कार की अंतिम तिथि 30 सितंबर, 2022 से बढ़ाकर 31 अक्टूबर, 2022 शाम 5.00 बजे तक कर दी है। आम जनता को ये जानकारी दी जाती है कि नया राष्ट्रीय पुरस्कार पोर्टल  चालू हो चुका है।
आवेदकों से अनुरोध है कि वे राष्ट्रीय पुरस्कार पोर्टल  पर प्रधानमंत्री राष्ट्रीय बाल पुरस्कार, 2023 के लिए पंजीकरण और आवेदन करें। ये उन लोगों पर भी लागू होता है जिन्होंने पहले ही पुराने "पीएमआरपीबी पोर्टल"  पर आवेदन कर दिया है।
सामाजिक न्याय एवं अधिकारिता मंत्रालय
12 सितंबर, 2022 को राष्ट्रीय कैडेट कोर के कैडेट्स के साथ संवाद और नशीली दवाओं के दुरुपयोग के विरुद्ध प्रतिज्ञा
केंद्रीय रक्षा मंत्री श्री राजनाथ सिंह और केंद्रीय सामाजिक न्याय और अधिकारिता मंत्री डॉ. वीरेंद्र कुमार संयुक्त रूप से संवाद कार्यक्रम की अध्यक्षता करेंगे
देश भर के सभी 17 राष्ट्रीय कैडेट कोर राज्य निदेशालयों के साथ राष्ट्रीय कैडेट कोर कैडेट्स और युवाओं के सजीव प्रसारण के माध्यम से इस कार्यक्रम में शामिल होने की आशा है
युवाओं को नशीली दवाओं के दुष्प्रभावों के खतरनाक असर से अवगत कराने और युवाओं के बीच राष्ट्रीय कैडेट कोर के व्यापक प्रभाव को पहचानने की तत्काल आवश्यकता को ध्यान में रखते हुए, राष्ट्रीय कैडेट कोर कैडेट्स के साथ बातचीत और नशीली दवाओं के दुरुपयोग के खिलाफ सामूहिक प्रतिज्ञा लेने का कार्यक्रम सामाजिक न्याय और अधिकारिता मंत्रालय द्वारा 12 सितंबर, 2022 को नई दिल्ली में डॉ. अम्बेडकर इंटरनेशनल सेंटर  के भीम ऑडिटोरियम आयोजित किया जाएगा।
संवाद कार्यक्रम की अध्यक्षता केंद्रीय रक्षा मंत्री श्री राजनाथ सिंह और केंद्रीय सामाजिक न्याय एवं अधिकारिता मंत्री डॉ. वीरेंद्र कुमार संयुक्त रूप से करेंगे। देश में राष्ट्रीय कैडेट कोर के सभी 17 राज्य निदेशालय सजीव प्रसारण के माध्यम से कार्यक्रम में भाग लेंगे।
राज्यों के समाज कल्याण विभागों के प्रधान सचिवों, डॉ. अम्बेडकर चेयर शैक्षणिक संस्थानों और शैक्षणिक संस्थानों के विद्यार्थियों से भी इस कार्यक्रम में ऑनलाइन भाग लेने का अनुरोध किया गया है। सभी जिला कलेक्टरों को अपने-अपने जिलों में राष्ट्रीय कैडेट कोर के कैडेट्स और युवाओं को इस संवाद और शपथ ग्रहण समारोह को देखने और इसमें भाग लेने की सुविधा प्रदान करने के लिए कहा गया है। इस आयोजन में देश भर के हजारों राष्ट्रीय कैडेट कोर के कैडेट्स और युवाओं के भाग लेने की आशा है।
नशीली दवाओं की मांग में कमी लाने के लिए भारत सरकार का सामाजिक न्याय और अधिकारिता विभाग को नोडल विभाग बनाया गया है। युवाओं, बच्चों और समुदाय के बीच जागरूकता पैदा करने के लिए, सरकार द्वारा नशा मुक्त भारत अभियान  15 अगस्त, 2020 को भारत के पहचाने गए 272 जिलों में शुरू किया गया है। अब तक 3 करोड़ युवाओं, 2 करोड़ महिलाओं और 1.59 लाख शिक्षण संस्थानों सहित 8 करोड़ से अधिक लोग एनएमबीए का हिस्सा बन चुके हैं।
राष्ट्रीय कैडेट कोर के कैडेट्स की सक्रिय भागीदारी के साथ, सामाजिक न्याय और अधिकारिता विभाग द्वारा इस अभियान को नई ऊंचाइयों पर ले जाने और नशा मुक्त भारत के लक्ष्य को प्राप्त करने की आशा है।